Case ID: 1094026
Sentence 21: Şahid qismində dindirilmiş X28 xx xxxx 2020-ci il tarixdə Naxçıvan MR Kommersiya Məhkəməsində keçirilən məhkəmə baxışı iclasında verdiyi ifadəsində əvvəllər “Gəmiqaya” Holdinqin yataqxanasının yanındakı anbarda Ali Obanın qurduğu avadanlıqlar ilə işlədiyini, orada şlanq istehsal etdiklərini, həmin yerdə təqribən üç-dörd il işlədiyini, sonra Ali Obanın avadanlıqlarının həmin anbardan çıxarıldığını və Yusif müəllimlə Əli müəllimin obyektinə gətirildiyini, o vaxtdan etibarən həmin obyektdə Ali Obanın qurduğu avadanlıqlar ilə şlanq istehsalında işlədiyini, həmin obyektdə təqribən beş-altı il işlədiyini, şlanq istehsalında işlədiyi müddətdə həmişə havalar soyuyanda qış aylarında soyutma sistemi işləmədiyi üçün işlərin dayandığını, havalar isinəndə yenidən işin başladığını, axırıncı dəfə yenə payızın sonu olduğundan, havalar soyuduğundan, həm də şlanq istehsalı üçün mallar qurtardığından havalar isinənə qədər müəssisəni bağladıqlarını, müəssisənin qapısının açarının onda qaldığını, həmin vaxtı X7, ona zəng edərək işləri qurtarıb, müəssisəni bağladığını bildirdiyini, bundan təqribən 4-5 ay sonra, mart ayında Hacı Şəhriyarın çörək sexindən onun telefonuna zəng edib, “Sən şlanq istehsal edilən obyektdə işlətdiyin avadanlıqların adını bilirsən, gəl bunların adını de, biz də yazaq” dediyini, onun həmin işlədikləri obyektə gəldiyini və orada Müzəffər əmini, bir də tanımadığı başqa bir adamı gördüyünü, bir-bir bütün makinaların adlarını, şlanqların miqdarını dediyini, onların da yazdıqlarını, sonra oradan getdiyini, 2016-cı ilin sentyabr ayında Xəyalın onu çağırdığını, Xəyalın həmin vaxt o müəssisəni kirayəyə götürdüyünü, ondan buranı işlədə bilibbilməyəcəyini soruşduğunu, Onun da Xəyala satış olsa işlədə biləcəyini bildirdiyini, Xəyalda satış probleminin olmadığını bildirdiyini, orada 3 ay işlədiyini, amma sonradan Xəyalın malları sata bilmədiyini və işi dayandırdığını, Xəyal həmin müəssisəni kirayəyə götürən zaman onun Ali Obaya xəbər vermədiyini, Ali Oba sonradan bu barədə xəbər tutduğunu və ona zəng edərək Xəyal oranı niyə işlətdiyini, onun orada niyə işlədiyini soruşduğunu, onun da pula ehtiyacı olduğunu, ona görə işlədiyini dediyini, həmin telefon danışığından sonra, 2017-ci ilin mart ayına qədər orada işləmədiyini qeyd etmişdir.